Държавен вестник, бр. 55, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  55
електронна система за търговия, наричана 
по-нататък ЕСТ, която система е с ограничен 
и непрехвърляем достъп. 
Чл. 6. Търговията на БНЕБ – ЕАД, се 
осъществява в централноевропейско време и 
всички часове в тези правила са в съответ­
ствие с това време.
Чл. 7. БНЕБ – ЕАД, определя приложи­
ми цени към дейността на борсовия пазар, 
които оповестява в Тарифа за таксите на 
БНЕБ – ЕАД, публикувана на интернет стра­
ницата на оператора. Търговските участници 
и всички дружества в договорни отношения 
с БНЕБ – ЕАД, към които са относими, са 
длъжни да заплащат приложимите цени, опре­
делени в Тарифа за таксите на БНЕБ – ЕАД.
Чл. 8. Всеки търговски участник е длъжен 
да изпрати незабавно официално уведомление 
до БНЕБ – ЕАД, за всички промени, настъ­
пили както от фактическа, така и от правна 
страна, които могат да имат отражение вър­
ху възможността на съответния търговски 
участник да изпълнява задълженията си в 
съответствие с изискванията на ЗЕ, правилата 
по чл. 91, ал. 2 от ЗЕ, договора за участие и 
тези правила.
Чл. 9. Всеки търговски участник се съг-
ласява, че наименованието и адресът на 
дружеството, лицата за контакт, както и 
телефонните номера, имейли и адресите за 
кореспонденция могат да бъдат използвани, 
предоставяни и публикувани от БНЕБ – ЕАД, 
за целите на дейността му.
Чл. 10. Всеки търговски участник е длъжен 
да изпълни задълженията си в съответствие с 
физическия и финансовия сетълмент, породени 
от подадената от него оферта.
Чл. 11. Всички сключени сделки от търгов­
ски участник преди неговото отстраняване, 
изключване или оттегляне от борсовия пазар 
запазват действието си.
Чл. 12. За целите на тези правила се прила­
гат определенията, съдържащи се в Регламент 
(ЕС) № 1227/2011 на Европейския парламент 
и на Съвета от 25 октомври 2011 г. относно 
интегритета и прозрачността на пазара за 
търговия на едро с енергия (REMIT) и Ре­
гламент за изпълнение (ЕС) № 1348/2014 на 
Комисията от 17 декември 2014 г. за прилагане 
на член 8, параграфи 2 и 6 от Регламент (ЕС) 
№ 1227/2011 на Европейския парламент и на 
Съвета относно интегритета и прозрачността 
на пазара за търговия на едро с енергия по 
отношение на докладването на данни.
Г л а в а  в т о р а
РЕГИСТРАЦИЯ
Раздел I
Процедура по регистрация
Чл. 13. Процедурата по регистрация на 
борсов пазар на електрическа енергия включва: 
1. подаване на заявление за регистрация; 
2. сключване на договор за участие;
3. предоставяне на обезпечение;
4. плащане на приложимите цени съгласно 
Тарифата за таксите на БНЕБ – ЕАД;
5. получаване на сертификат за успешно 
преминато обучение;
6. предоставяне на достъп.
Чл. 14. Процедурата по регистрация на 
борсовия пазар започва с изпращане на по­
пълнено заявление за регистрация ведно с 
приложенията към него. Заявлението за ре­
гистрация се подготвя по образец, публикуван 
на интернет страницата на БНЕБ – ЕАД, и се 
изпраща на имейл application@ibex.bg или на 
адреса за кореспонденция на БНЕБ – ЕАД.
Чл. 15. БНЕБ – ЕАД, разглежда заявлени­
ето за регистрация в срок до 5 (пет) работни 
дни, като извършва проверка на предоста­
вените данни. При необходимост от предос­
тавяне на допълнителна информация и/или 
нередовност на заявлението за регистрация 
операторът предписва на заявителя срок от 3 
(три) работни дни за представяне на допъл­
нителна информация и/или за отстраняване 
на нередовностите. Срокът за разглеждане 
на заявлението за регистрация се спира за 
времето на допълнителния срок и продължава 
да тече след изпълнение на предписанието 
на оператора.
Чл. 16. БНЕБ – ЕАД, допуска до регистра­
ция и участие на борсов пазар на електрическа 
енергия единствено лица, които не го излагат 
на репутационен или финансов риск.
Чл. 17. БНЕБ – ЕАД, отказва регистрация, 
когато заявителят не отговаря на изискванията, 
установени в тези правила, като официално 
го уведомява за мотивите на отказа.
Чл. 18. При одобрение на заявлението за 
регистрация операторът изпраща на заяви­
теля договор за участие, образец от който 
е публикуван на интернет страницата на 
БНЕБ – ЕАД.
Чл. 19. Търговският участник е длъжен да 
сключи договора за участие и да го изпрати в 
2 (два) оригинални екземпляра на актуалния 
адрес за кореспонденция на БНЕБ – ЕАД.
Чл. 20. В срок до 15 (петнадесет) работни 
дни от датата на сключване на договора за 
участие търговският участник: 
1. заплаща всички дължими такси съгласно 
Тарифата за таксите на БНЕБ – ЕАД;
2. предоставя обезпечение съгласно глава 
седма.
Чл. 21. След успешното приключване на 
процедурата по регистрация на борсовия пазар 
търговският участник придобива съответния 
статус, който се отразява на интернет стра­
ницата на БНЕБ – ЕАД, а именно:
1. статус „Активен“ за пазарен сегмент 
„В рамките на деня“ и пазарен сегмент „Ден 
напред“ се придобива след изпълнение на 
изискванията на чл. 13;